### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195

Sēdes protokols Nr.2

Rīgā 2016.gada 8.februārī

**Sēdi vada -** Tautsaimniecības padomes priekšsēdētājs M.Bičevskis

# **Ar balsstiesībām piedalās** - Tautsaimniecības padomes locekļi: J.Gulbis, K.Klauss, A.Rostovskis, V.Rantiņš, V.Krēsliņš, J.Rozenblats, N.Grinbergs, N.Bergs, E.Baldzēns, I.Šure, A.Ozols.

# **Pieaicinātās personas:**

|  |  |
| --- | --- |
| Ekonomikas ministra amata kandidāts | A.Ašeradens |
| Latvijas Darba devēju konfederācijas pārstāve | I.Stepiņa |
| Latvijas Pašvaldību savienības priekšsēža padomniece | A.Feldmane |
| Latvijas Ārvalstu investoru padomes pārstāvis | Ģ.Greiškalns |
| Tautsaimniecības padomes Enerģētikas komitejas vadītāja vietnieks | A.Treiguts |
| Lauksaimnieku organizāciju sadarbības padomes pārstāvis | E.Treibergs |
| Lauksaimnieku organizāciju sadarbības padomes pārstāvis | J.Šolks |
| Latvijas Zinātņu akadēmijas pārstāvis | M.Greitāns |
| Latvijas Darba devēju konfederācijas pārstāve | I.Kiukucāne |
| Ekonomikas ministrijas valsts sekretāra vietnieks | R.Aleksejenko |
| Ekonomikas ministrijas Sabiedrisko attiecību nodaļas pārstāve | E.Rubesa-Voravko |
| Ekonomikas ministrijas Uzņēmējdarbības konkurētspējas departamenta direktors | K.Soms |
| Ekonomikas ministrijas Uzņēmējdarbības konkurētspējas departamenta pārstāve | S.Rancāne-Slavinska |
| Ekonomikas ministra amata kandidāta biroja pārstāve | G.Ozola |
| Ekonomikas ministra amata kandidāta biroja pārstāvis | J.Patmalnieks |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 10:00.

**Darba kārtībā:** Topošās valdības darba prioritātes tautsaimniecības attīstības sadaļā

**Topošās valdības darba prioritātes tautsaimniecības attīstības sadaļā**

--------------------------------------------------------------------------------------------------

(M.Bičevskis, A.Ašeradens, J.Gulbis, K.Klauss, A.Rostovskis, V.Krēsliņš, N.Bergs, Ģ.Greiškalns, N.Grinbergs, A.Treiguts, I.Šure, E.Baldzēns, E.Treibergs)

**Ziņo:** ekonomikas ministra amata kandidāts A.Ašeradens.

**Sēdes laikā izteiktie viedokļi un nolemtais:**

Pieņemt zināšanai A.Ašeradena sniegto informāciju par topošas valdības piecām, galvenajām darba prioritātēm:

* + - 1. tautsaimniecības stiprināšana;

1. reformas izglītībā un zinātnē;
2. reformas veselības aprūpē;
3. valsts drošība un nacionālā identitāte;
4. demogrāfiskās situācijas uzlabošana, ģimenes dzīves kvalitāte un sociālais nodrošinājums.

Ekonomikas ministra kandidāts uzsver, ka Latvijā pašlaik strauji sarūk lētais darbaspēks, bet Latvijas ekonomikas izaugsme vairs nevar būt balstīta tika uz iekšējo patēriņu, tādēļ ir nepieciešams stiprināt ekonomiku ar inovāciju palīdzību un eksportu, veikt izmaiņas darba tirgū, pārskatīt investīciju un nodokļu politiku, kā arī atbalstīt lielo investīciju projektus, kas veicinātu Latvijas izaugsmi ilgtermiņā.

Lai sekmētu investīciju un nodokļu politiku kopumā, A. Ašeradens norāda, ka nepieciešams palielināt pašvaldību lomu uzņēmējdarbības jomā (gan lielo investīciju projektu jomā, kā arī sniedzot papildus darba vietas).

A.Ašeradens uzsver, ka galvenais jaunās valdības uzstādījums ir stabila un prognozējam nodokļu politika, par kuru TSP aprīļa sēdē būs nepieciešams definēt konkrētu pozīciju, lai tā tiktu iestrādāta nodokļu attīstības scenārijā.

Papildus minētajam, ekonomikas ministra amata kandidāts A.Ašeradins min, ka būtiskie darbi, kas būs jāveicina, ir situācijas uzlabošana būvniecības nozarē, darba tirgū un darba spēka deficīta mazināšana Latvijā, E-pārvaldes attīstība veicināšana, ēnu ekonomikas mazināšana un uzņēmējdarbības vides veicināšana (Doing Business reitings, Globālās konkurētspējas indekss), kā arī enerģētikas tirgus attīstība.

Sēdi slēdz plkst. 11:30.

Sēdes vadītājs M.Bičevskis

Sēdes protokolētāja D.Freimane